Nr. 10362/I/11.01.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de

**S.C. BRADUL ALB PROD COM S.R.L.**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 11.01.2018, că proiectul ***“*Construire spațiu de cazare (6 camere), foișor, zid de sprijin”** propus a fi realizată în intravilanul municipiului Gheorgheni, Stațiunea Lacu Roșu, f.nr., **nu** **se supune evaluării adecvate**.

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se situează în ROSCI0027 „Cheile Bicazului-Hăşmaş” și aproape de limita ariei de protecţie specială avifaunistică ROSPA0018 „Cheile Bicazului-Hăşmaş”
2. amplasamentul se află în intravilanul staţiunii Lacu Roşu, mun. Gheorgheni
3. Conform Planului de management aprobat prin Ordinul M.M.A.P. nr. 1523/2016 amplasamentul se află în zona de dezvoltare durabilă ale Parcului Național Cheile Bicazului-Hăşmaş
4. avizul nr. 803 din 07.11.2017 emisă de Administraţia Parcului Naţional Cheile Bicazului-Hăşmaş R.A.
5. Notificarea pentru începerea execuției nr. 73 din 20.12.2017 emisă de Administrația Bazinală de Apă Siret, Sistemul de Gospodărire a Apelor Neamț
6. în vecinătatea amplasamentului există habitate ale speciilor prioritare enumerate în Formularul Standard Natura 2000 pentru ROSCI0027 „Cheile Bicazului-Hăşmaş” (habitate : Păduri acidofile de Picea abies din regiunea montană (Vaccinio-Piceetea).
7. proiectul ar putea afecta în mod nesemnificativ, temporar, fără impact remanent ariile naturale protejate, deoarece planul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele prin măsurile luate, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
8. proiectul propus nu va avea efecte negative semnificative asupra speciilor şi habitatelor ocrotite în cadrul siturilor prin respectarea condiţiilor impuse şi prin luarea măsurilor de reducere ale efectelor negative

**Condiţiile de realizare ale proiectului**:

* realizarea regulilor stabilite de Administraţia Parcului Naţional Cheile Bicazului-Hăşmaş R.A. prin avizul nr. 803 din 07.11.2017
* respectarea regulamentului aferent Planului de Management ale Parcului Național Cheile Bicazului-Hășmaș
* în urma realizării bazinului vidanjabil aveți obligația de a notifica Administraţia Parcului Naţional Cheile Bicazului-Hăşmaş R.A.
* racordarea la sistemul centralizat de alimentare cu apă potabilă şi de canalizare zonală în timp de 6 luni după realizarea acestuia
* după punerea în funcțiune ale obiectivului aveți obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea

Proiectul propus nu necesită parcurgerea celorlalte etape ale procedurii de evaluare adecvată.

**ŞEF SERVICIU C.F.M.,**

ing. SZABÓ Szilárd

Întocmit,

Mihály István